Nota informativa**:**

**“QUOTES I INSCRIPCIONS Temporada 2018/19”**

Ja estem preparant la nova temporada esportiva 2018/19, i volem informar-vos de la documentació i de les quotes per a formalitzar la inscripció de jugadors i jugadores:

1. **CARNET DE SOCI**

A títol informatiu, mantindrem les quotes de l’any anterior:

* Carnet soci titular:
	+ ***SEDIS PRINCIPAL,*** 60€ 🡪 es manté la quota (abans 92€)
	+ ***SEDIS JOVE***, 30€ 🡪 per a menors de 30 anys
* Carnet soci familiar:
	+ ***SEDIS FAMILIAR***, 40€ 🡪 es manté la quota
1. **QUOTES JUGADORS/RES**
* Escola: 30€; 9 mesos, d’octubre a juny 🡪 increment 0€
* Base: 45€; 10 mesos, de setembre a juny 🡪 increment 0€

🡪Per l’escola i la base serà obligatori disposar d’un carnet de soci titular

* Sèniors: Exempts de quota però obligatori ser soci titular del club, amb l’opció que correspongui.
1. **ROBA ESPORTIVA**

Tots els jugadors/res hauran de disposar de la roba oficial de la temporada, i caldrà portar-la, sense excepció, a tots els partits (roba de joc, prepartit, xandall i bossa) i als entrenaments (equipació d’entrenament).

1. **LLICÈNCIA I ASSEGURANÇA DE LA FEDERACIÓ CATALANA DE BÀSQUET**
2. **Llicència:** El preu va en funció de la categoria de la competició de cada equip, i a títol informatiu va des de 16,39€ a 35,20€ per jugador.

🡪Aquest cost l’assumirà el Club.

1. **Assegurança:** El preu varia segons categoria.

🡪Es repercutirà a cada jugador/ra el cost de 25€ per aquest concepte (és l’import més baix de la franja), excepte pollets i preminis que l’assumirà el club.

1. **CERTIFICAT MÈDIC**

És un document oficial de la Federació Catalana de Bàsquet i cada jugador és responsable de la seva presentació (pot complimentar-lo qualsevol metge), i també n’haurà d’assumir el seu cost.

Des del club hem pactat uns honoraris de referència amb uns professionals. Si voleu fer el certificat amb aquests professionals, podreu tramitar l’hora de la revisió a través del club.

1. **INSCRIPCIÓ DE JUGADORS/RES**

Cal completar els documents que t’entregarem en mà o bé els trobaràs al web, a l’apartat “Temporada 2018/19 inscripcions”, omplir-los i entregar-los al club (Flavio) abans del 7 de setembre, en format original i en còpia escanejada o foto, al correu: secretaria@sedisbasquet.com. Els documents són els següents:

1. **Sol·licitud de llicència**, amb les dades del jugador/a i signatures corresponents.
2. **Certificat mèdic,** necessari pels jugadors/res de pre-mini fins a sènior.
	* Atents al model de certificat (anteriors o posteriors al 2002)
	* Si la vàreu fer l’any anterior, comproveu al club si l’heu de presentar
3. **Full dades del jugador/a**. Juntament amb aquest full de dades (si hi ha variacions), haureu d’adjuntar també en format digital: DNI, tarja sanitària i foto digital mida carnet.
4. **PRESENTACIÓ DELS EQUIPS**

Aprofitant el primer partit amistós que jugarà l’equip de Lliga Femenina, i que serà Torneig memorial Jesús Cervós, proposarem la presentació dels equips del club pel dissabte 15 de setembre.

 - 17h Presentació dels equips del SEDIS

 - 19h CADÍ LA SEU – VALENCIA B.C.

Qualsevol dubte podeu posar-vos en contacte amb el club seguint els diferents canals de comunicació.

Som-hi SEDIS!!!

La Seu d’Urgell, 15 d’agost de 2018